รัฐบาลไทย-ข่าวทำเนียบรัฐบาล-วธ.เผยโพล “พล.อ.ประยุทธ์-โป๊ป-เบลล่า” ติดโผคนที่ ปชช.อยากรดน้ำ-สาดน้ำมากสุด  แนะเล่นน้ำอย่างสุภาพ ไม่โป๊-ไม่แป้ง ขับขี่ปลอดภัยมีน้ำใจ-เคารพวินัยจราจร  หนุนรณรงค์แต่งกายผ้าไทย-ผ้าขา
วันอังคารที่ 10 เมษายน 2561
วธ.เผยโพล “พล.อ.ประยุทธ์-โป๊ป-เบลล่า” ติดโผคนที่ ปชช.อยากรดน้ํา-สาดน้ํามากสุด  แนะเล่นน้ําอย่างสุภาพ ไม่โป๊-ไม่แป้ง ขับขี่ปลอดภัยมีน้ําใจ-เคารพวินัยจราจร  หนุนรณรงค์แต่งกายผ้าไทย-ผ้าขา
วธ.เผยโพล “พล.อ.ประยุทธ์-โป๊ป-เบลล่า” ติดโผคนที่ ปชช.อยากรดน้ํา-สาดน้ํามากสุด แนะเล่นน้ําอย่างสุภาพ ไม่โป๊-ไม่แป้ง ขับขี่ปลอดภัยมีน้ําใจ-เคารพวินัยจราจร หนุนรณรงค์แต่งกายผ้าไทย-ผ้าขาวม้า-ผ้าประจําถิ่น แนะจัดประกวดแต่งไทยย้อนยุค
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม(วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชนและประชาชนหัวข้อ“เทศกาลวันสงกรานต์”จากกลุ่มตัวอย่าง3,075คน ในทุกภูมิภาค ผลสํารวจถามว่าเมื่อพูดถึง“วันสงกรานต์”เด็ก เยาวชน และประชาชนจะนึกถึงสิ่งใด ร้อยละ75.79ระบุเล่นน้ําสงกรานต์ รองลงมาร้อยละ64.44รดน้ําขอพรผู้ใหญ่ร้อยละ54.39วันขึ้นปีใหม่แบบไทย ร้อยละ46.98เทศกาลหยุดยาว และร้อยละ39.35การเดินทางกลับภูมิลําเนา ส่วนกิจกรรมที่เด็ก เยาวชนและประชาชน จะทําช่วงเทศกาลสงกรานต์มากที่สุด ร้อยละ69.93ทําบุญตักบาตร รองลงมาร้อยละ64.26สรงน้ําพระ ร้อยละ58.56รดน้ําขอพรผู้ใหญ่ ร้อยละ45.53เล่นน้ําสงกรานต์ และร้อยละ41.11พบปะสังสรรค์กับครอบครัวและญาติพี่น้อง
นายวีระ กล่าวอีกว่า นอกจากนี้ผลสํารวจพบว่า บุคคลที่เด็ก เยาวชน และประชาชน ต้องการรดน้ําหรือสาดน้ําสงกรานต์มากที่สุด5อันดับแรก อันดับ1พลเอก ประยุทธ์ จันทร์โอชา นายกรัฐมนตรี อันดับ2 “โป๊ป”ธนวรรธน์ วรรธนะภูติ อันดับ3 “เบลล่า”ราณี แคมเปน อันดับ4ผู้ว่าราชการจังหวัด อันดับ5ญาติผู้ใหญ่ที่เคารพ ส่วนกิจกรรมที่เด็ก เยาวชน และประชาชน จะต้องช่วยอนุรักษ์และสืบทอดในเทศกาลสงกรานต์ พบว่า ร้อยละ74.87ทําบุญ ตักบาตร เพื่อเสริมสิริมงคลให้กับชีวิต รองลงมาร้อยละ64.28สรงน้ําพระ ขนทรายเข้าวัดเพื่อก่อพระเจดีย์ทราย ร้อยละ61.08เล่นน้ํา สาดน้ําแบบสุภาพเรียบร้อย เหมาะสมกับกาลเทศะตามประเพณีโบราณไทย ร้อยละ36.35แต่งกายด้วยผ้าไทย ผ้าขาวม้า ผ้าประจําถิ่น และร้อยละ29.97เตรียมเสื้อผ้าเครื่องนุ่งห่มชุดใหม่ไว้เพื่อไหว้บิดามารดา ญาติผู้ใหญ่ หรือสวมใส่หลังการรดน้ําขอพร
ทั้งนี้สถานที่ที่เด็ก เยาวชนและประชาชน อยากไปเล่นน้ําสงกรานต์มากที่สุด ได้แก่ บ้านเกิดหรือภูมิลําเนาตัวเอง รองลงมา กรุงเทพมหานคร อาทิ ถนนข้าวสาร ถนนสีลม สยามสแควร์ สยามพารากอน วัดปทุมวนารามราชวรวิหาร ศูนย์การค้าเซ็นทรัลเวิลด์ คิงพาวเวอร์ ถนนวิสุทธิกษัตริย์ สวนสันติชัยปราการ สวนลุมพินี เอเชียทีคเดอะ ริเวอร์ฟร้อนท์และล้ง1919ส่วนต่างจังหวัด จ.เชียงใหม่ อาทิ คูเมือง ประตูท่าแพแหล่งท่องเที่ยวที่ติดทะเล อาทิ บางแสน พัทยา ชะอํา หัวหิน หาดป่าตอง และ จ.พระนครศรีอยุธยา อาทิ รอบเกาะเมือง อุทยานประวัติศาสตร์ วัดไชยวัฒนาราม เป็นต้น
จากการสอบถามว่า วิธีใช้น้ําอย่างคุ้มค่าในช่วงเทศกาลสงกรานต์ พบว่าเด็ก เยาวชน และประชาชนตอบว่าอันดับ1เล่นน้ําสงกรานต์อย่างสุภาพ ไม่ใช้น้ําสกปรก น้ําเย็นจัด หรือใช้น้ําปนน้ําแข็งสาดเล่นกัน อันดับ2เล่นสาดน้ําเฉพาะพื้นที่ที่จัดไว้ให้ อันดับ3ใช้ขันน้ําขนาดเล็ก ปะพรมหรือสาดน้ํากัน อันดับ4ใช้ปืนฉีดน้ําขนาดเล็กแทนอุปกรณ์ฉีดน้ําที่มีแรงดันสูงหรือสายยาง และอันดับ5เล่นสาดน้ําในระยะเวลาที่เหมาะสมของแต่ละพื้นที่
ขณะเดียวกัน เมื่อสอบถามถึงวิธีการหรือมาตรการที่จะลดการเสียชีวิต การบาดเจ็บ และลดอุบัติเหตุในช่วงเทศกาลสงกรานต์ อันดับ1บอกว่า รักษาวินัยจราจร ขับขี่ปลอดภัย มีน้ําใจในการใช้รถใช้ถนนรองลงมา งดการจําหน่ายเครื่องดื่มแอลกอฮอล์ในพื้นที่สาธารณะ/พื้นที่ควบคุมการเล่นน้ํา ไม่ดื่มเหล้าหรือเครื่องดื่มแอลกอฮอล์ในวัด พื้นที่จัดงานหรือพื้นที่สาธารณะ รวมทั้งรณรงค์การแต่งกายอย่างเหมาะสม ถูกกาลเทศะ ไม่โป๊ไม่เปลือย ไม่แป้ง และงดจําหน่ายเครื่องดื่มแอลกอฮอล์ในระยะเวลาที่ห้าม หรือตามมาตรการที่รัฐบาลกําหนด
นายวีระ กล่าวด้วยว่า จากการสอบถามว่าวิธีที่จะทําให้เด็กรุ่นใหม่หรือชาวต่างชาติเข้าใจถึงความสําคัญในเทศกาลสงกรานต์ของไทย กลุ่มตัวอย่างระบุว่า ควรพูดคุย อธิบาย แนะนํา เพื่อให้เห็นความสําคัญ พร้อมทั้งเชิญชวนให้เข้าร่วมกิจกรรม การอบรม ปลูกฝังและเป็นแบบอย่างที่ดีให้แก่ลูกหลานจัดทําสื่อประชาสัมพันธ์ผ่านสื่อสังคมออนไลน์ หรือโซเชียลมีเดียเพื่อกระตุ้นการรับรู้และตระหนักให้เห็นถึงความสําคัญของเทศกาลสงกรานต์ รวมถึงจัดพิมพ์หนังสือ“ประเพณีสงกรานต์”เพื่อเผยแพร่ความหมาย คุณค่า และสาระของประเพณีสงกรานต์ พร้อมทั้งเสนอแนะข้อควรปฏิบัติที่คนไทย/ต่างชาติควรจะนําไปประพฤติปฏิบัติต่อกัน
นอกจากนี้ได้สอบถามว่า ภาครัฐและ วธ. ควรจัดกิจกรรมพิเศษในช่วงเทศกาลสงกรานต์ พบว่า ต้องการให้รณรงค์ให้ประชาชนแต่งกายสุภาพ แต่งกายด้วยผ้าไทย ผ้าขาวม้า และผ้าประจําถิ่น และจัดกิจกรรมประกวดแต่งไทยย้อนยุค อีกทั้งบูรณาการทํางานร่วมกับหน่วยงานอื่นๆและเน้นการมีส่วนร่วมของภาครัฐ เอกชนและประชาชน รวมถึงมีการละเล่นย้อนยุค อาทิ งูกินหาง ปิดตาตีหม้อ มอญซ่อนผ้า สะบ้า ขี่ม้าส่งเมือง ลิงชิงหลัก เพื่ออนุรักษ์วัฒนธรรมและประเพณีไทยไม่ให้สูญหาย